חוק הבטחת הכנסה (תיקון מס' 50), התשע"ח-2017
הצעת חוק ממשלתית, הכנסת ה-20
פורסם: ספר החוקים, חוברת 2675, עמ' 73, 2017-12-28T00:00:00+02:00
חוק הבטחת הכנסה, התשמ"א-1980, קבע כי מקבל גמלת הבטחת הכנסה בעד אחד מהחודשים אוקטובר, נובמבר או דצמבר, שהגיע לגיל פרישה, זכאי למענק חימום שנתי חד־פעמי, בשיעור של 6.4% מהסכום הבסיסי כהגדרתו בחוק האמור, בתנאי שהוא מתגורר באזור קר שקבע שר העבודה הרווחה והשירותים החברתיים בצו. חוק הבטחת הכנסה (תיקון מס' 50), התשע"ח-2017 ביטל את התנאי לפיו המענק ישולם רק לאלו הגרים באזורים קרים.